Na temelju članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 4. sjednici održanoj dana 28. rujna 2021. godine donosi

***O D L U K U***

***o davanju suglasnosti Općini Kloštar Podravski***

***za provedbu ulaganja na području općine Kloštar Podravski za investiciju***

***„Gospodarska građevina – poslovne namjene Tržnica Kloštar (sa integriranom sunčanom elektranom)“***

*Članak 1.*

Ovom Odlukom daje se suglasnost Općini Kloštar Podravski, Kloštar Podravski, kralja Tomislava 2, za provedbu ulaganja na području općine Kloštar Podravski za investiciju „Gospodarska građevina – poslovne namjene Tržnica Kloštar (sa integriranom sunčanom elektranom)“.

*Članak 2.*

Ulaganje iz članka 1. ove Odluke planira se prijaviti na natječaj 7.4.1.“ Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme; kulturne aktivnosti te povezanu infrastrukturu“

U svrhu prijave ulaganja na natječaj naveden u prvom stavku ovog članka, ovom Odlukom ujedno se daje i suglasnost Općini Kloštar Podravski za prijavu na natječaj.

*Članak 3.*

Projekt će se provesti prijavom na Natječaj za provedbu tipa operacije Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu 7.4.1. koji objavljuje Agencija za plaćanja u poljoprivredi, ribarstvu i ruralnom razvoju, Programa ruralnog razvoja Republike Hrvatske za razdoblje 2014.-2020.

U Prilogu Odluke navedeni su svi bitni podaci o projektu: naziv projekta/operacije, naziv korisnika, kratki opis projekta, društvena opravdanost projekta/operacije uključujući opis krajnjih korisnika projekta/operacije, financijski kapacitet korisnika uključujući prikaz izvora sredstava i analizu troškova za provedbu projekta, ljudski kapacitet korisnika za provedbu projekta/operacije, način održavanja i upravljanja projektom/operacijom i usklađenost projekta/operacije sa strateškim razvojnim programom Općine Kloštar Podravski.

*Članak 4.*

Ova Odluka stupa na snagu danom donošenja.

KLASA: 021-05/21-01/11

URBROJ: 2137/16-21-01

Kloštar Podravski, 28. rujna 2021

OPĆINSKO VIJEĆE

OPĆINE KLOŠTAR PODRAVSKI

PREDSJEDNICA:

Marija Šimunko